Zoznam zvolených senátorov za Slovensko v parlamentných voľbách v roku 1935

Vo voľbách do Národného zhromaždenia Republiky československej v roku 1935, ktoré sa konali 19. mája 1935, bolo za územie Slovenskej krajiny zvolených 30 senátorov v štyroch volebných obvodoch (VIII. volebný kraj so sídlom v Turčianskom Svätom Martine, IX. volebný kraj so sídlom v Liptovskom Svätom Mikuláši, X. volebný kraj so sídlom v Prešove a XI. volebný kraj so sídlom v Nových Zámkoch). Napriek tomu, že volebný zákon slovenským volebným krajom pripisoval 31 kresiel v 300-člennom senáte, v dôsledku komplikovaného voleného systému a presúvania "zvyškových" hlasov medzi volebnými krajmi (aj medzi českými a slovenskými) bolo za Slovensko zvolených len 30.

## Zvolení senátori
;Stranícke zloženie senátorov:

* Autonomistický blok (HSĽS) – **10**
* agrárna strana (RSZML) – **5**
* koalícia maďarských a nemeckých strán – **4**
** Krajinská kresťansko-socialistická strana (KK-SS) – **2**
** Maďarská národná strana (MNS) – **2**
* Komunistická strana Česko-Slovenska (KSČ) – **3**
* Československá sociálnodemokratická strana robotnícka (ČSSD) – **3**
* Česko-slovenská strana národno-socialistická (ČNS) – **1**
* Československá živnostensko-obchodnícka strana stredostavovská (ČSŽOSS) – **1**
* Československá strana ľudová (ČSL) – **1**
* Národné zjednotenie (NZ) – **1**
* Sudetonemecká strana (SdP) – **1**

## Zmeny v zložení senátorov v priebehu volebného obdobia
*17. september 1935senátor Viktor Ravasz vystúpil z poslaneckého klubu HSĽS a pôsobil ako nezaradený senátor

*28. máj 1936zložil sľub senátor Michal Králka (KSČ) po tom, čo bol senátor František Kubač (KSČ) zbavený mandátu na základe nálezu volebného súdu z 25. apríla 1936

*27. apríl 1937zložil sľub senátor Ján Juriga (HSĽS), ktorý nastúpil na uprázdnený mandát po tom, čo senátor Ľudovít Labaj (HSĽS) 12. apríla 1937 zomrel

*29. október 1937senátor Viktor Ravasz vstúpil do poslaneckého klubu HSĽS

*12. november 1937zložil sľub senátor Béla Szilassy (MNS) po tom, čo sa mandátu vzdal senátor József Törköly (MNS)

*17. november 1938zložil sľub senátor Juraj Vyskočil (ČSŽOSS), ktorý nastúpil na uprázdnený mandát po tom, čo senátor Bohuš Kianička (ČSŽOSS) 29. mája 1938 zomrel

*17. november 1938v súvislosti s Viedenskou arbitrážou zanikol mandát senátorom Kalmánovi Füssymu, Miklosovi Pajorovi, Bélovi Szillassymu a Imremu Turchánymu; uvedení senátori mali na území, ktoré bolo odstúpené Maďarskému kráľovstvu, trvalý pobyt

*8. december 1938v dôsledku rozpustenia KSČ boli zbavení mandátov senátori Štefan Fidlík, Michal Králka a Gábor Steiner

*14. december 1938do novovzniknutého klubu Strany národnej jednoty vstúpil senátor Albert Milota (ČNS) a do novovzniknutého klubu Národnej strany práce vstúpili senátori ČSSD Jindřich Nentwich, Ján Pocisk a František Zimák

*16. december 1938do senátorského klubu HSĽS vstúpili senátori Ján Botto (RSZML), Gejza Rehák (NZ), Kornel Stodola (RSZML), Adolf Šelmec (RSZML), Anton Štefánek (RSZML), Juraj Vyskočil (ČSŽOSS), Ján Zeman (RSZML) a Pavol Žiška (ČSL)

*25. január 1939senátori klubu Národnej strany práce Jindřich Nentwich, Ján Pocisk a František Zimák, ktorí boli vo voľbách zvolení za ČSSD, boli v dôsledku jej rozpustenia na Slovensku zbavení mandátu

### Zloženie slovenských senátorov k 13. marcu 1939
(zloženie je len orientačné. Posledné zasadnutie senátu bolo 17. decembra 1938)

* **HSĽS - 18:** Botto, Buday, Fritz, Hancko, Janček, Juriga, Krčméry, Mederly, Pázmán, Polyák, Ravasz, Rehák, Stodola, Šelmec, Štefánek, Vyskočil, Zeman a Žiška
* **SNJ - 1:** Milota
* **SdP - 1:** Keil

## Pozri aj
*Zoznam zvolených poslancov za Slovensko v parlamentných voľbách v roku 1935

## Referencie


Kategória:Zoznamy politikov